Offentliggørelse af en ansøgning om registrering i henhold til artikel 6, stk. 2, i forordning (EØF) nr. 2081/92 om beskyttelse af geografiske betegnelser og oprindelsesbetegnelser

(2004/C 31/02)

Med denne offentliggørelse åbnes der mulighed for at fremsætte indsigelser, jf. artikel 7 og 12d i nævnte forordning. Enhver indsigelse mod denne ansøgning skal fremsættes via myndighederne i en medlemsstat, i en WTO-medlemsstat eller i et tredjeland, der er anerkendt efter proceduren i artikel 12, stk. 3, senest seks måneder efter denne offentliggørelse. Offentliggørelsen er begrundet i de forhold, som er beskrevet nedenfor, navnlig under 4.6, der giver grundlag for at betragte ansøgningen som berettiget efter forordning (EØF) nr. 2081/92.

RÅDETS FORORDNING (EØF) Nr. 2081/92

REGISTRERINGSANSØGNING: ARTIKEL 5

BOB (x) BGB ( )

Nationalt sagsnummer: -

1. Medlemsstatens ansvarlige myndighed Navn: Ministero delle Politiche agricole e forestali

Adresse: Via XX Settembre, 20 - I-00187 Roma

Tlf. (39-06) 481 99 68

Fax (39-06) 42 01 31 26

E-mail: qualita@politicheagricole.it

2. Ansøgende sammenslutning 2.1. Navn: a) Associazione Jonica Olivicoltori - AJO

b) Associazione Jonica Produttori Olivicoli - AJPROL

2.2. Adresse: a) Via Duca degli Abruzzi, 37 - I-74100 Taranto

b) Via Duca degli Abruzzi, 21 - I-74100 Taranto

2.3. Sammensætning: Producent/forarbejdningsvirksomhed (x) Andet ( )

3. Produktets art: Fedtstoffer - Ekstra jomfruolivenolie - Kategori 1.5

4. Varespecifikation (Sammenfatning af betingelserne i artikel 4, stk. 2)

4.1. Navn: "Terre Tarentine"

4.2. Beskrivelse: Ekstra jomfruolivenolie med følgende kendetegn:

- Farve: gylden/grøn

- Fluiditet: medium

- Smag: frugtagtig med et bittert strejf og let skarp i smagen

- Minimumsværdi ved paneltest: 6,5

- Maksimalt indhold af oliesyre: ikke over 0,6 gram pr. 100 gram olie

- Peroxidtal: <= 12 Meq O2/kg

- K232: <= 1,70

- K270: <= 0,15

- Linosyre: <= 10 %

- Linolensyre: <= 0,6 %

- Oliesyre: >= 70 %

- Campesterolværdi: <= 3,3 %

- Trilinolein: <= 0,2 %.

4.3. Geografisk område: Det område, hvor der produceres og forarbejdes oliven til fremstilling af den ekstra jomfruolivenolie "Terre Tarentine", omfatter alle kommuner i Taranto-provinsen: det område af Taranto kommune, der er opført i matrikelregistret under bogstavet "A", kommunerne Ginosa, Laterza, Castellaneta, Palagianello, Palagiano, Mottola, Massafra, Crispiano, Statte, Martina Franca, Monteiasi og Montemesola.

4.4. Bevis for oprindelse: I det pågældende område har der været oliven i otte tusind år (jf. M. Moscardino: "Il museo paleontologico di Maglie e la civiltà premessapica", Bari 1965, s. 12); det ligger fast, at det var messapierne, der formodes at være af illyrisk oprindelse, og som var bosat i området i det første årtusind f.Kr., der som de første begyndte at dyrke oliven, og at dyrkningen herefter blev videreført af andre græske og fønikiske kolonister. Langs med Massafra-slugten er der i grotterne, som er bygget af Skt. Basilius-ordenen, rester af møllesten og presser.

På Taranto museum findes kratere, hydriaer og amforaer, som er dekoreret med mytologiske scener med oliventræer, og stater- og drakmemønter fra det 6.-5. årh. f.Kr., hvorpå der er afbildet satyrer med kroner af olivengrene.

Da Taranto by lå i det storgræske rige var den i hele den græske verden kendt for sine salver og vellugtende olier, og fundet af keramik- og bronzebeholdere vidner om en højt udviklet teknik.

Olivene kommer fra olivenbeplantninger i produktionsområdet og med henblik herpå lader producenterne deres beplantninger opføre i et register, der føres og ajourføres af kontrolmyndigheden.

Produktionen, forarbejdningen, aftapningen og emballeringen finder sted i det afgrænsede område, og producenter, der har til hensigt at markedsføre ekstra jomfruolivenolie under denne betegnelse, skal for at sikre produktets sporbarhed lade deres forarbejdningsanlæg opføre i ad hoc-registre, som føres og ajourføres af kontrolmyndigheden, og de skal en gang om året oplyse, hvor store mængder oliven de forarbejder, og hvor store mængder olivenolie de fremstiller.

4.5. Fremstillingsmetode: Ekstra jomfruolivenolie "Terre tarentine" fremstilles af oliven fra sorterne Leccino, Coratina, Ogliarola og Frantoio, som skal udgøre mindst 80 % (en af sorterne eller flere sorter tilsammen). De resterende 20 % af træerne kan være af andre sekundære sorter, som findes i olivenbeplantningerne i produktionsområdet.

Den maksimale olivenproduktion pr. træ må ikke overstige 60 kg i intensive olivenbeplantninger og ikke 120 kg i traditionelle olivenbeplantninger.

Høsten skal finde sted fra oktober og må ikke strække sig længere end til januar, og den anvendte fremgangsmåde skal sikre, at olivene frigøres direkte fra træerne.

Olivenene skal leveres til møllen samme dag, som de er høstet, og de skal transporteres i beholdere, som sikrer, at stenfrugten ikke beskadiges.

Olivenene kan blive i pressen inden knusningen i højst 3 døgn; de skal dog opbevares i passende stive beholdere med god luftadgang.

Udvindingen af den ekstra jomfruolivenolie "Terre Tarentine" skal ske ved hjælp af godkendte presser under anvendelse af rent vand, hvis temperatur ikke må være over 30 °C.

Olieudbyttet må ikke overstige 22 %.

4.6. Tilknytning: Olivendyrkningen er en vigtig sektor og spiller en afgørende rolle for den lokale økonomi.

Området, hvor den ekstra jomfruolivenolie "Terre Tarentine" produceres, ligger på Taranto-provinsens vestlige skråninger, frit mod syd, men beskyttet mod nord af Murge-højderne; området er præget af særlige dyrkningsvilkår og gunstige jordbunds- og vejrforhold, som er typiske for "Arco Jonico Tarantino", og har et mildt klima. Jordbunden er sandet, dyb, fortrinsvis rød-brun, let til stærkt struktureret og indeholdende kisel- og marmorsten; gennemtrængeligheden er varierende, nemlig fra middel til meget høj. Indholdet af ler er ikke højere end 20 %, og kalkindholdet er lig med højst 5 %.

Klimaet er varmt og tørt, og gennemsnitsnedbøren er på minimum 10 mm i juli måned og højst 80 mm i november; den årlige gennemsnitstemperatur ligger på omkring 15°-16 °C, med en minimumstemperatur på ca. 9 °C og en maksimumstemperatur på 30 °C.

Taranto-provinsens olieproduktion er en del af områdets historie, og der findes utallige historiske og litterære dokumenter, der vidner om oliventræets store betydning ikke blot for landskabet i det pågældende område, men også for regionens socio-økonomiske liv, som på afgørende vis er præget af olivenproduktionen.

4.7. Kontrolinstans Navn: Camera di Commercio di Taranto

Adresse: Viale Virgilio, 19 - I-74100 Taranto

4.8. Mærkning: Den ekstra jomfruolivenolie skal markedsføres i beholdere, som ikke må indeholde over 5 liter.

Navnet skal med tydelig og uudslettelig skrift være angivet på etiketten med en farve, som klart adskiller sig fra etikettens farve, og på en måde, så navnet fremstår klart i forhold til de øvrige oplysninger på etiketten.

4.9. Krav i nationale bestemmelser: -

EF-nr.: IT/00259/05.11.2002.

Dato for modtagelsen af den fuldstændige ansøgning: 21. november 2003.